Diari Oficial de la Generalitat Valenciana


Sumari del DOGV 9089, del 21-05-2021 (2021/5723)

RESOLUCIÓ de 20 de maig de 2021, de la directora general de Personal Docent, per la qual, després de l'estimació de recursos interposats contra la Resolució de 26 d'abril de 2021, es declaren aprovades les noves llistes definitives de persones admeses i excloses per a participar en el procediment selectiu per a ingrés i procediment per a l'adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, convocats per l'Ordre 22/2020, de 23 de novembre.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9089

Data del DOGV
:   21-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5723


Data del document
:   20-05-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 20 de maig de 2021, de la directora general de Personal Docent, per la qual, després de l'estimació de recursos interposats contra la Resolució de 26 d'abril de 2021, es declaren aprovades les noves llistes definitives de persones admeses i excloses per a participar en el procediment selectiu per a ingrés i procediment per a l'adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, convocats per l'Ordre 22/2020, de 23 de novembre. [2021/5723]  
  
  
La Resolució de 26 d'abril de 2021, de la directora general de Personal Docent, va declarar aprovades les llistes definitives de persones admeses i excloses per a participar en el procediment selectiu per a ingrés i procediment per a l'adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, convocats per l'Ordre 22/2020, de 23 de novembre (DOGV núm. 9071, correcció d'errades DOGV núm. 9073).  
Contra la citada resolució es van interposar múltiples recursos de reposició de persones aspirants, molts dels quals han sigut estimats, i en virtut dels principis d'eficàcia, seguretat jurídica i transparència, que han de regir els procediments administratius, més encara si cap en els de concurrència competitiva, és procedent publicar novament aquestes llistes, en les quals s'inclouen les modificacions fetes a conseqüència dels recursos estimats, mantenint, no obstant això, la resta de les previsions incloses en Resolució de 26 d'abril de 2021, per la qual cosa aquesta direcció general ha resolt:  
  
Únic  
Declarar aprovades les noves llistes definitives de persones aspirants admeses i excloses, amb indicació en aquest últim cas de les causes d'exclusió, per a participar en els procediments selectius a cossos docents convocats per la citada Ordre 22/2020, de 23 de novembre, que seran exposades al públic en els taulers d'anuncis de les direccions territorials d'Educació, Cultura i Esport, així com en la pàgina web d'aquesta conselleria (https://www.ceice.gva.es/web/rrhh-educacion/oposiciones).  
El fet de figurar en la relació de persones admeses no prejutja que es reconega a les persones interessades la possessió dels requisits exigits en aquests procediments selectius. Quan de l'examen de la documentació, que d'acord amb la convocatòria han de presentar les persones seleccionades, es desprenga que no posseeixen algun dels requisits, decauran en tots els drets que puguen derivar-se de la seua participació en aquests procediments, sense perjudici de la responsabilitat en la qual hagueren incorregut per falsedat en la sol·licitud.  
Contra la present resolució, que posa fi a la via administrativa, podrà interposar-se, sense perjudici de qualsevol altre que s'estime procedent:  
- Potestativament, un recurs de reposició davant la directora general de Personal Docent en el termini d'un mes, comptat a partir de l'endemà de la publicació, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, que podrà fer-se a través de la seu electrònica de la Generalitat (https://www.sede.gva.es) o de l'enllaç següent: http://www.ceice.gva.es/ca/web/rrhh-educacion/oposiciones;  
- Directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 20 de maig de 2021.- La directora general de Personal Docent: M. Ángeles Herranz Ábalos.